Diari Oficial de la Generalitat Valenciana


Sumari del DOGV 4531, del 26-06-2003 (2003/7474)

RESOLUCIÓ de 28 d'abril de 2003, del director general d'Urbanisme i Ordenació Territorial, per la qual s'esmenen les deficiències a què es referix l'Acord de la Comissió Territorial de 29 d'octubre de 2002, relatiu a la modificació núm. 15 del Pla General, de Polop, i s'ordena la seua publicació.
---------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4531

Data del DOGV
:   26-06-2003

Secció del DOGV
:   III. CONVENIS I ACTES - G) ALTRES ASSUMPTES

Número del document
:   2003/7474


Data del document
:   28-04-2003

Organisme emissor
:   Conselleria d'Obres Públiques,Urbanisme i Transports

Tipus de document
:   Resolució

Descriptors 

:   * Polop
    * pla d'urbanisme

RESOLUCIÓ de 28 d'abril de 2003, del director general d'Urbanisme i Ordenació Territorial, per la qual s'esmenen les deficiències a què es referix l'Acord de la Comissió Territorial de 29 d'octubre de 2002, relatiu a la modificació núm. 15 del Pla General, de Polop, i s'ordena la seua publicació. [2003/7474]
  
Una vegada esmenades les deficiències a què es referix l'acord de la Comissió Territorial de 29 d'octubre de 2002, relatiu a la modificació núm. 15 del Pla General, de Polop, de conformitat amb la resolució del director general d'Urbanisme i Ordenació Territorial de data 28 d'abril de 2003, per la qual s'ordena la publicació del referit acord, es procedix a la seua publicació:
  
La Comissió Territorial d'Urbanisme, en sessió de 29 d'octubre de 2002, va adoptar, entre altres, l'acord següent:
  
Exp. 342/02. Polop. Modificació puntual núm. 15 del Pla General.
  
Vist l'expedient de referència i sobre la base dels antecedents i les consideracions següents:
  
Antecedents de fet
  
Primer
  
El projecte, tal com consta en el certificat de Secretaria, es va sotmetre a informació pública durant un mes per mitjà d'acord del Ple de l'Ajuntament de 26 de març de 2002, i l'anunci es publica en el Diari Oficial de la Generalitat Valenciana de 16 d'abril de 2002 i en el diari Información de 6 d'abril del mateix any. Després del pertinent període d'exposició pública, en el qual no es van presentar al·legacions, es remet a la Comissió Territorial d'Urbanisme per a la seua aprovació definitiva sense que conste en l'expedient la data d'aprovació provisional pel Ple de l'Ajuntament.
  
Segon
  
La documentació està integrada per memòria justificativa i pla d'estat actual.
  
Tercer
  
L'objecte de l'expedient és la correcció d'error de la Zona d'ordenança Em1, que apareix dibuixada en el pla de zonificació, i que no està definida en les Normes Urbanístiques del Pla General d'Ordenació Urbana, i la seua substitució per l'ordenança Em2, que sí que existix en la normativa.
  
No obstant això, en el document presentat es fa referència a què la modificació puntual núm. 15 del Pla General consistix, així mateix, en la «substitució del contingut de l'article 3 «Ús incompatibles amb caràcter general?, del capítol 24 «Disposicions generals?, pertanyent al títol VII «Regulació del sòl no urbanitzable- del document núm. 3 «Normes Urbanístiques?, sense que s'haja aportat major justificació ni documentació relativa a este enunciat.
  
Quart
  
L'expedient va ser remés a la Conselleria d'Obres Públiques, Urbanisme i Transports per a evacuar el tràmit de concert previ, i consta l'acord de la Comissió Informativa d'Urbanisme, en la sessió dels dies 28 i 29 de juny de 1995 i s'admet la proposta.
  
Consideracions tecnicojurídiques
  
Primera
  
La tramitació pot considerar-se de conformitat amb el que establix l'article 38, per remissió del 55.1 i concordants, de la Llei 6/1994, de 15 de novembre, de la Generalitat Valenciana, Reguladora de l'Activitat Urbanística (d'ara endavant LRAU) i l'article 174 del Reglament de Planejament de la Comunitat Valenciana (RPCV), aprovat per Decret 201/1998, de 15 de desembre de 1998, del Govern Valencià sempre que s'acredite l'aprovació provisional del document.
  
Segona
  
La documentació es considera en general completa, en funció de les característiques del municipi i de l'objecte de la modificació, a l'efecte del compliment de l'article 27 de la LRAU; no obstant això, s'han de destacar les observacions següents:
  
La documentació no està diligenciada amb la data d'aprovació plenària.
  
S'haurà d'aportar el pla núm. 5 del Pla General Pla General. «Zonificació usos residencials i urbà industrial: Em, EA i UI?, en el qual s'arreplegue la modificació proposada, en el mateix format que el Pla General i diligenciat amb la data d'aprovació plenària, a l'efecte de la seua refosa.
  
Tercera
  
Les determinacions contingudes en l'expedient es poden considerar genèricament correctes, des del punt de vista de les exigències de política urbanística i territorial de la Generalitat, tal com s'arreplega en l'article 40 de la LRAU; Tanmateix, cal destacar el següent no obstant això es formula l'observació següent:
  
1. En el document presentat es fa referència a què esta modificació puntual núm. 15 del Pla General consistix, així mateix, en la «substitució del contingut de l'article 3 «Ús incompatibles amb caràcter general?, del `capítol 24 «Disposicions generals?, pertanyent al títol VII «Regulació del sòl no urbanitzable- del document núm. 3 «Normes Urbanístiques?, sense que s'haja aportat major justificació ni documentació relativa a tal modificació. Per tant, s'haurà d'aclarir si es tracta d'una errada material, o aportar nova documentació a fi que es puga valorar, si és procedent, la proposta pretesa.
  
Quarta
  
La Comissió Territorial d'Urbanisme, a proposta del director general d'Urbanisme i Ordenació Territorial, és l'òrgan competent per a l'aprovació definitiva de modificacions puntuals de Pla General de municipis de menys de 50.000 habitants, de conformitat amb el que disposen els articles 55.1 i 39 de la LRAU, en relació amb els articles 6.d, 9.1 i 10.a del Decret 77/1996, de 16 d'abril, del Govern Valencià, pel qual s'aprova el Reglament dels Òrgans Urbanístics de la Generalitat Valenciana.
  
Vists els preceptes legals citats, la Llei 30/92, de 26 de novembre, de Règim Jurídic de les Administracions Públiques i del Procediment Administratiu Comú, en la redacció donada per la Llei 4/1999 i la resta de disposicions de general i pertinent aplicació, la Comissió Territorial d'Urbanisme acorda:
  
Aprovar definitivament la modificació núm. 15 del Pla General del municipi de Polop, pel que fa a l'expressada correcció d'errades, i se supedita la seua publicació i en conseqüència la seua eficàcia, mentre no s'esmenen les observacions efectuades en les consideracions segona i tercera.
  
Així mateix, de conformitat amb el que disposa els articles 41 de la LRAU, 165.1 c) del Reglament de Planejament de la Comunitat Valenciana i 8 b) del Reglament dels Òrgans Urbanístics de la Generalitat Valenciana aprovat per Decret 77/96, de 16 d'abril, es delega en el director general d'Urbanisme i Ordenació territorial la facultat de comprovar que el citat acord es complix de forma correcta i verificat això, ordenar la publicació de l'aprovació definitiva.
  
Vist l'acord adoptat per la Comissió Territorial d'Urbanisme en sessió de 29 d'octubre de 2002, pel qual es va aprovar definitivament l'expedient de referència, i se supedita la seua publicació al compliment de certes condicions, així com l'informe tècnic favorable a la documentació presentada per l'Ajuntament amb data 20 de gener de 2003 que complix en tots els seus aspectes el referit acord de la Comissió de la forma que seguix:
  
1. Queda esmenat pel que fa a la consideració segona.
  
2. Sobre la consideració tercera, ha sigut aclarit per part municipal que es tracta d'una errada material, per la qual cosa no se substituïx el contingut de l'article 3 del capítol 24 de la normativa urbanística. Resolc:
  
Ordenar la immediata publicació del referit acord d'aprovació definitiva en el Diari Oficial de la Generalitat Valenciana, a l'efecte de l'entrada en vigor, de conformitat amb el que disposa l'article 59, apartats 2 i 4, de la Llei 6/94, de 15 de novembre, de la Generalitat Valenciana Reguladora de l'Activitat Urbanística. La publicació de l'aprovació definitiva excusa la notificació individualitzada.
  
Contra el present acord, que no posa la via administrativa, es podrà interposar recurs d'alçada davant del conseller d'Obres Públiques, Urbanisme i Transports, en el termini d'un mes, segons disposen els articles 114 i 115 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, en la redacció donada per la Llei 4/1999, de 13 de gener, i l'article 14.2 del Reglament dels Òrgans Urbanístics de la Generalitat Valenciana.-
  
València, 28 d'abril de 2003.- El director general d'Urbanisme i Ordenació Territorial: José María Benlliure Moreno.